Annuitetens sluttverdi
I læreboken behandler vi sluttverdi og nåverdi av ett beløp, nåverdi av en annuitet (mange, like beløp) samt overgangen fra nåverdi til annuitet. For å komplettere bildet gjennomgår vi derfor sluttverdien av en annuitet, dvs. verdi på tidspunkt T av å avsette X årlig over T år til rente r.

Eksempel 3.30	
Idunn har nettopp har fylt 10 år, og foreldrene planlegger å opprette et studiefond for henne. Tanken er å sette av 15 000 kr årlig de neste 8 årene, første gang på Idunns 11-årsdag. Pengene investeres i denne perioden av forvaltningsselskapet Maxim, som forventer å gi 7 % årsrente. Innestående på studiefondet vil bli utbetalt i sin helhet på Idunns 18-årsdag. Foreldrene ønsker å vite hva forventet verdi på studiefondet vil være på utbetalingsdagen. I dette regnestykket velger de å se bort fra skatt.	
 
Vi har allerede alt vi trenger til å sette opp det generelle uttrykket for sluttverdien av en annuitet (SVA). Den enkleste måten å beregne dette på er først å omgjøre kontantstrømmen på T elementer à X kroner til en nåverdi på tidspunkt null. Deretter føres dette ene nåverditallet frem fra tidspunkt null til tidspunkt T ved sluttverdiberegning av ett beløp. Vi kan derfor kombinere nåverdiuttrykket for en annuitet fra (3.10) og sluttverdiuttrykket for et enkelt beløp fra (3.3):

Dette kan skrives som:
(3.40) 
Her er sluttverdifaktoren for en annuitet på høyresiden av (3.40) definert som
(3.41) 
Rentetabell 5 i filen «Rentetabeller for sluttverdi av annuitet» her på nettsiden viser verdien av  for rentesatser fra 1 % til og med 30 % og periodelengder fra 1 til og med 16. Tabellen viser altså sluttverdien etter T perioder av en årlig annuitet på 1 krone når rentesatsen er r pr. periode. Du kan også bruke FV-knappen på finanskalkulatoren.
 
Eksempel 3.31	
I studiefondseksemplet 3.30 er planen å sette inn 15 000 årlig de neste åtte årene, første gang om ett år. Med rentesats på 7 % innebærer (3.40) og (3.41) at Idunn på sin 18-årsdag har følgende forventet verdi på studiefondet:

Siden totalt innskudd er 120 000 (8 · 15 000), er det opptjent 33 897 rentekroner over disse årene.	
I rentetabell 6 i filen «Rentetabeller for sluttverdi av annuitet» finner du også faktoren . Dette er den inverse av . Faktoren viser hvor mye du må spare pr. periode over T perioder for å ha en sluttverdi på én krone når renten er r % pr. periode. Anta at du ønsker 100 000 kroner i banken etter fem år ved 4 % forrentning. Tabellen viser at du må skyte inn 18 463 kroner ved slutten av hvert år, inklusive tidspunkt 5.